קייטלן קולינס

קייטלין קולינס (באנגלית: Kaitlan Collins; נולדה ב-7 באפריל 1992)<ref></ref> היא עיתונאית ומגישת חדשות אמריקאית. מגישה מאז יולי 2023 את תוכנית "המקור" (The Source) בערוץ CNN.<ref></ref><ref></ref> היא מגישה לשעבר של מהדורת החדשות CNN הבוקר (CNN This Morning) ושימשה גם ככתבת הבית הלבן של הרשת עד 2022. בעבר היא הייתה כתבת הבית הלבן של האתר The Daily Caller.<ref name="Ariens2017"></ref>

== ביוגרפיה ==
קייטלין קולינס נולד בפראטוויל, אלבמה.<ref name=":0"></ref> אביה, ג'ף קולינס, הוא בנקאי משכנתאות.<ref></ref> קולינס תיארה את חינוכה כא-פוליטי, והצהירה שהיא לא זוכרת שהוריה הצביעו או הביעו דעות נחרצות לגבי מועמדים פוליטיים.<ref name=":1"></ref>

קולינס סיימה את לימודיה בבית הספר התיכון פראטוויל והמשיכה ללמוד באוניברסיטת אלבמה. תחילה היא בחרה ללמוד כימיה, אך לבסוף סיימה לימודי עיתונאות. היא קיבלה תואר ראשון במדעי המדינה ועיתונאות במאי 2014.<ref name=":0" /><ref name=":1" /> קולינס חברה במועדון אחוות הסטודנטים אלפא פאי.<ref name=":0" />

== קריירה ==
לאחר שסיימה את לימודיה באוניברסיטה, עברה קולינס לוושינגטון די. סי.<ref name="Ariens2017" /> ביוני 2014, היא התקבלה לעבודה ככתבת בידור באתר The Daily Caller. לאחר שסיקרה את הבחירות לנשיאות ארצות הברית ב-2016, האתר מינה אותה לכתבת הבית הלבן בינואר 2017, והיא החלה לסקר את ממשל טראמפ.<ref name="Ariens2017" /><ref name="forbes2021"></ref>

בזמן שעדיין ב-The Daily Caller, קולינס הוזמנה להופיע מספר פעמים ב-CNN. באביב 2017, באירוע של כתב הבית הלבן של CNN, היא פגשה את נשיא הרשת, ג'ף צוקר, והודתה לו על כך שהצטרף אליה למרות האופי האידאולוגי של המעסיק שלה באותה תקופה. ביולי 2017, קולינס נשכרה על ידי CNN כחלק מהצוות המסקר את החדשות הנשיאותיות.<ref name="Ariens2017" /><ref name="forbes2021" /> כחברה בחיל העיתונות, קולינס דיווח על לפחות שש מנסיעותיו הבינלאומיות של טראמפ.<ref name="forbes2021" /><ref></ref>

ב-25 ביולי 2018, קולינס הייתה מעורבת בתקרית בולטת עם ממשל טראמפ כאשר השתתפה בצילום בחדר הסגלגל. עם סיום האירוע, קולינס שאלה את טראמפ שורה של שאלות על ולדימיר פוטין ועל עורך דינו לשעבר של טראמפ מייקל כהן. טראמפ התעלם משאלותיה.<ref name="forbes2021" /><ref></ref> בעקבות כך, נאסר על קולינס להשתתף במסיבת העיתונאים של ממשל טראמפ בגן הוורדים של הבית הלבן באותו אחר הצהריים<ref></ref> ונאמר לה על ידי בכירים בבית הלבן ששאלות מסוג זה "אינן נאותות לאותו המקום".<ref name="bbcrow"></ref> מזכירת העיתונות של טראמפ, שרה סנדרס, אמרה שקולינס "צעקה שאלות וסירבה לעזוב",<ref name="bbcrow" /> בעוד היועצת של טראמפ, קליאן קונוויי, אמרה שהפעולה קשורה ל-"התנהגות מנומסת".<ref name="abcnewsdeny"></ref> סגן ראש הסגל לתקשורת של טראמפ, ביל שיין, התנגד לאפיון פעולת הבית הלבן כ-"איסור", אך "סירב לומר לכתבים באיזו מילה הוא מתאר את הסיבה בגינה החליט הבית הלבן למנוע ממנה להשתתף באירוע."<ref name="abcnewsdeny" /> רשת CNN, הגיבה על המקרה כי האיסור של קולינס נובע מ-"נקמנות" ו-"לא מעיד על עיתונות פתוחה וחופשית". איגוד כתבי הבית הלבן כינה את האיסור "בלתי הולם לחלוטין, מוטעה וחלש".<ref name="bbcrow" /><ref name="abcnewsdeny" /> ג'יי וואלאס, נשיא פוקס ניוז, פרסם הודעת תמיכה בקולינס, ואמר כי ארגונו "[עומד] בסולידריות עזה עם CNN למען הזכות לגישה מלאה לעיתונאים שלנו כחלק מעיתונות חופשית ובלתי מוגבלת".<ref name="bbcrow" />

קולינס שימשה ככתבת הבית הלבן של CNN עבור חלק גדול מהסיקור החי בכתב ובטלוויזיה של הבחירות לנשיאות ארצות הברית ב-2020, ולאחר מכן קודמה לכתבת הראשית של הבית הלבן עבור ממשל ביידן הנכנס ב-11 בינואר 2021.<ref></ref> בתדרוך שהתקיים מספר שבועות לאחר הבחירות, דוברת הבית הלבן דאז, קיילי מקנאני, סירבה לקבל שאלה מקולינס וכינתה אותה "אקטיביסטית".<ref></ref> בגיל 28, היא הייתה כתבת הבית הלבן הראשית הצעירה ביותר בתולדות CNN,<ref name="forbes2021" /> ואחת הכתבות הראשיות הצעירות ביותר של רשת תקשורת גדולה.<ref></ref>

ב-15 בספטמבר 2022, CNN הודיעה שקולינס תעבור להנחות תוכנית בוקר מחודשת של CNN יחד עם דון למון ופופי הארלו, ובכך תסיים את כהונתה ככתבת הראשית של הבית הלבן.<ref></ref> ב-12 באוקטובר 2022, CNN הודיעה שתוכנית הבוקר תיקרא CNN This Morning.<ref></ref>

ב-10 במאי 2023, קולינס הנחתה אירוע בבית עיריית גופסטאון, ניו המפשייר, עם דונלד טראמפ. האירוע כלל שאלות ממצביעי הפריימריז הרפובליקנים בניו המפשייר. לקראת סוף האירוע אמר לה הנשיא לשעבר: "את אדם מגעיל".<ref></ref><ref></ref>

ב-17 במאי 2023, CNN הודיעה כי קולינס תהיה המנחה של תוכנית בידור חדשה שתשודר ב-9 בערב, כשהתוכנית החדשה בהנחייתה אמורה להתחיל ביוני. ב-25 במאי 2023, עזבה את CNN This Morning,<ref></ref> כאשר את תפקיד ממלאים מקום סדרה מתחלפת של מנחי CNN.<ref></ref>

=== המקור עם קייטלין קולינס ===
ב-5 ביולי 2023, הוכרז שתוכניתה החדשה של קולינס ב-21:00 תיקרא "המקור עם קייטלין קולינס" (The Source with Kaitlan Collins). ב-10 ביולי עלתה התוכנית לשידור.<ref></ref> תוכנית הפריים טיים הזו שודרה במשך שעה בימי חול, בין התוכניות אנדרסון קופר 360° ו-CNN Tonight.

== קישורים חיצוניים ==
* 

* 
* 

== הערות שוליים ==

קטגוריה:בוגרות אוניברסיטת אלבמה
קטגוריה:בוגרי אוניברסיטת אלבמה
קטגוריה:סגל CNN
קטגוריה:אמריקאיות שנולדו ב-1992
קטגוריה:אמריקאים שנולדו ב-1992